Държавен вестник, бр. 36, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  36
6. за проекти, надвишаващи левовата рав­
ностойност на 50 000 евро, в шестмесечен срок 
след окончателното изплащане на безвъзмезд­
ната финансова помощ да постави на видно 
място на риболовния кораб табела, указваща, 
че инвестициите на борда на риболовния кораб 
са реализирани с безвъзмездната финансова 
помощ по ОПРСР и ЕФР;
7. за проекти под 50 000 евро да прилага 
една или повече от мерките за информира­
ност и публичност съгласно Указанията за 
изпълнение на дейности за информираност 
и публичност по ОПРСР (публикувани на 
интернет страницата на ОПРСР);
8. да не прехвърля собственост върху пред­
приятието по смисъла на  Търговския закон.
Чл. 37. В срок до 2020 г. включително бе­
нефициентът е длъжен да съхранява всички 
документи, свързани с одобрения проект.
Чл. 38. Изпълнителната агенция по ри­
барство и аквакултури осъществява послед­
ващ контрол върху целевото използване на 
отпуснатата безвъзмездна финансова помощ 
за срока по чл. 36.
Чл. 39. (1) Бенефициентът е длъжен да 
предоставя всяка поискана информация, 
свързана с предмета на проекта (инвести­
цията) по тази наредба, на упълномощени 
представители на ИАРА, Министерството 
на земеделието и храните, Държавен фонд 
„Земеделие“, Министерството на финансите, 
Изпълнителна агенция „Одит на средствата 
от Европейския съюз“, Сметната палата на 
Република България, Европейската комисия, 
Европейската сметна палата, Европейската 
служба за борба с измамите, както и на все­
ки упълномощен външен одитор, на когото 
е разрешено да упражнява своето право на 
контрол върху документите и договорните 
условия на всички бенефициенти и техните 
подизпълнители и доставчици, свързани с 
инвестицията.
(2) Контролът по ал. 1 се извършва в срока 
по чл. 36.
(3) В случаите, когато ИАРА или Европей­
ската комисия извършва оценка или наблю­
дение на ОПРСР, бенефициентът е длъжен да 
осигури както преди започване, така и в хода 
на изпълнение на проверката на място целия 
набор от изискана документация и инфор­
мация, свързани с проекта, изискана преди 
започването или в процеса на извършване 
на проверката. 
(4) Бенефициентът трябва да оказва пълно 
съдействие на експертите от институциите, 
посочени в ал. 1, както и да осигури достъп 
до местата, където се изпълнява проектът.
Чл. 40. Бенефициентът е длъжен да води 
счетоводство по реда на Закона за счетовод­
ството, като поддържа отделна аналитична 
счетоводна сметка за проекта, за който е 
получил безвъзмездна финансова помощ от 
ЕФР, за период 5 години считано от датата 
на подписване на договора по чл. 23, ал. 2.
Чл. 41. Бенефициентът по сектор 07 и 
сектор 08 е длъжен да премахне и унищожи 
подменените риболовни уреди и двигател/и 
след извършване на инвестицията по проекта 
и преди подаване на заявка за окончателно 
плащане в присъствието на представител/и на 
ДФЗ. Методът за премахване и унищожаване 
на подменените риболовни уреди и двигател/и 
се посочва в договора за предоставяне на 
безвъзмездна финансова помощ. 
Чл. 42. (1) Бенефициентът е длъжен да 
сключи и поддържа валидна застраховка на 
имуществото – предмет на подпомагане, в 
полза на ДФЗ – РА, срещу рисковете съглас­
но приложение № 7 за срока от подаване на 
заявка за окончателно плащане до изтичане 
на срока по чл. 37, като е длъжен всяка го­
дина да подновява застрахователната полица.
(2) Застраховка по ал. 1 се сключва при 
следните условия:
1. при пълна щета на застрахованото 
имущество в резултат на събитие, покрито 
по условията на договора за застраховка, 
застрахователят изплаща обезщетението на 
ДФЗ – РА, до размера на получената безвъз­
мездна финансова помощ;
2. при частично погиване на застрахова­
ното имущество обезщетението се изплаща 
на бенефициента.
(3) Със сумата на застрахователното обезще­
тение, когато същото се изплаща на ДФЗ – РА, 
се намалява размерът на задължението на 
бенефициента към ДФЗ – РА.
(4) При настъпване на частична щета 
бенефициентът е длъжен да възстанови под­
помогнатия актив.
(5) При отказ на застрахователя да застра­
хова имуществото, предмет на подпомагане, 
или при отказ за сключване на застраховка за 
някои от застрахователните рискове се изисква 
писмено становище от двама застрахователи 
за направения отказ.
Чл. 43. Разплащателната агенция осъщест­
вява последващ контрол върху изпълнение на 
разпоредбите по чл. 42.
Чл. 44. При неспазване на условията по 
чл. 36 – 42 вкл. получената по реда на тази 
наредба безвъзмездна финансова помощ се 
обявява за изискуема от изпълнителния ди­
ректор на ИАРА или от изпълнителния ди­
ректор на ДФЗ – РА, и се открива процедура 
по възстановяване на отпусната безвъзмездна 
финансова помощ.
Чл. 45. (1) Страните не носят отговорност 
за пълно или частично неизпълнение на за­
дълженията по договора, ако то се дължи на 
„непреодолима сила“ (форсмажор).